На основу члана 92. и 97. став4. Закона о планирању и изградњи (''Службени гласник РС'', број 72/2009, 81/2009-исправка, 64/2010 – одлука УС, 24/2011, 121/2012, 42/2013- одлука УС, 98/2013- одлука УС, 132/2014… 9/2020) и члана 40. Статута општине Чајетина (''Службени лист општине Чајетина'', бр. 2/2019), Скупштина општине Чајетина, на седници одржаној 24. августа 2023. године, донела је

**О Д Л У К У**

**О ИЗМЕНИ ОДЛУКЕ О УРЕЂИВАЊУ ГРАЂЕВИНСКОГ ЗЕМЉИШТА СРЕДСТВИМА ФИНАНСИЈЕРА ’’ELSA SYSTEM’’ ДОО БЕОГРАД**

**Члан 1.**

У Одлуци о уређивању грађевинског земљишта средствима инвеститора ’’ELSA SYSTEM’’ ДОО БЕОГРАД број 02-46/2022-01 од 4. јула 2022. године и Одлуци о измени одлуке о уређивању грађевинског земљишта средствима финансијера ’’ELSA SYSTEM’’ ДОО БЕОГРАД под истим бројем од 25. августа 2022. године и Одлуци од 13. октобра 2022. године, врше се следећа допуна додавањем следећих радова:

* радови на асфалтирању путних праваца Очка Гора - 227 м;
* радови на асфалтирању више путних праваца у МЗ Голово – 205;
* радови на асфалтирању више путних праваца МЗ Златибор – 470 м;
* радови на асфалтирању више путних праваца МЗ Јабланица – 485м;
* радови на асфалтирању више путних праваца МЗ Рудине - 621 м;
* радови на асфалтирању више путних праваца МЗ Рожанство– 198 м;
* радови на асфалтирању више путних праваца МЗ Стубло – 1120 м;
* радови на асфалтирању више путних праваца МЗ Доброселица –1461 м;
* радови на асфалтирању више путних праваца МЗ Љубиш – 322 м;
* радови на асфалтирању више путних праваца МЗ Мачкат – 53 м;
* радови на асфалтирању више путних праваца МЗ Бранешци – 1500 м;
* радови на асфалтирању више путних праваца МЗ Трнава – 1000 м;
* израда платоа у вредности 1.354.664,30 динара:
* радови на изградњи дела улице од Хотела ''Олимп'' до Студентског одмаралишта

''Ратко Митровић'' на Златибору у вредности од 21.965.476,58 динара;

* радови на изградњи улице до Хотела ''Торник'' до магистралног пута на Златибору у вредности 13.589.112,00 динара.

**Члан 2.**

У члану 2. Одлуке речи ''у укупном износу од 125.665.998,12 динара без припадајућег ПДВ-а'' мењају се речима ''у укупном износу од 143.543.280,00 динара без припадајућег ПДВ-а'' мењају се речима ''који би се финансирали средствима финансијера ’’ELSA SYSTEM’’ ДОО БЕОГРАД.

**Члан 3.**

Ова Одлука ступа на снагу даном доношења а биће објављена у ''Службеном листу општине Чајетина''.

**СКУПШТИНА ОПШТИНЕ ЧАЈЕТИНА**

**Број: 02-79/2023-01 од 24. августа 2023. године**

**ПРЕДСЕДНИК**

**Скупштине општине ,**

*Арсен Ђурић*